Río Champotón

De Río Champotón is en 57 km langen Stroom in’n Municipio Champotón, Bundsstaat Campeche, Mexiko.

He hett sien Born in’n Noordoosten von San Juan Carpizo. Von dor flütt he na Westen an dat Dörp San Juan Carpizo langs, wo de Iesenbahnlien na Campeche över’n Stroom föhrt. An dat linke Över doot de Öörd Canasayab un Ulumal liggen un rechts de Oort Mopquel. Toletzt münnt de Stroom bi de Stadt Champotón in’n Golf von Mexiko. Kort vör de Münn löppt de MEX 180 mit en Brügg över’n Stroom.

Ofschoonst de Stroom man kort is, is dat doch een von de längsten Strööm von de Halvinsel Yucatán, denn dör de Karstgeologie von de Region flütt Water vör allen ünnereerdsch. An dat Över von’n Ünnerloop wasst vör allen Mangroven.

In’n Ünnerloop köönt ok lüttjere Scheep op’n Stroom föhren.

 Weblenken 

Kategorie:Stroom
Kategorie:Campeche